钦定古今图书集成/明伦汇编/官常典/第374卷 > 《太常箴》汉·扬雄
## 钦定古今图书集成/明伦汇编/官常典/第374卷 > 《太常箴》汉·扬雄

“翼翼太常，实为宗伯。穆穆灵祇，寝庙奕奕。称秩元祀，
班于群神。我祀既祗，我粢孔蠲。匪愆匪忒，公尸攸宜。
弗祈弗求，惟德之报。不矫不诬，庶无罪悔。”昔在成汤，
葛为不吊。弃礼慢祖，夔子不祀。楚师是虏，鲁人跻僖。
臧文不悟，文隳太室。桓纳郜赂，灾降二宫。用诰不祧。
故圣人在位，无曰我贵；慢行繁祭，无曰我材。轻身恃
“巫。东邻之牺牛，不如西邻麦鱼。秦殒望夷，隐毙锺巫。
常臣司宗，敢告执书。”